**REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD SKRADIN**

**Povjerenstvo za provedbu natječaja**

KLASA:112-06/17-01/2

URBROJ: 2182/03-04/1-17-5

Skradin, 13. studenog 2017.g.

Na temelju članaka 19.-22. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11), Povjerenstvo za provedbu natječaja, dana 13. studenog 2017.g., objavljuje

**POZIV NA PRETHODNU PROVJERU ZNANJA I SPOSOBNOSTI (PISANO TESTIRANJE)**

I. Povjerenstvo za provedbu natječaja utvrdilo je da pisanom testiranju za prijam vježbenika/ce u službu u Grad Skradin, Jedinstveni upravni odjel radi osposobljavanja za obavljanje poslova samostalnog upravnog referenta za graditeljstvo, prostorno uređenje i javnu nabavu (1 izvršitelj/ica), na određeno vrijeme od 12 mjeseci, može pristupiti slijedeći kandidat:

* **MARKO MANDUŠIĆ**

II. Kandidat pozvan na pisano testiranje (naveden pod točkom I.) treba pristupiti pisanom testiranju u Vijećnicu Gradske uprave Grada Skradina (Trg Male Gospe br. 3/I), dana **21. (dvadesetprvi) studenog 2017.g. (utorak) u 9,00 sati.**

III. Na testiranje potrebno je ponijeti osobnu iskaznicu ili putovnicu, kao i kemijsku olovku. Ne postoji mogućnost naknadnog pisanog testiranja, bez obzira na razloge koje kandidata eventualno priječe da testiranju pristupi u naznačeno vrijeme. Smatra se da je kandidat, koji se navedenog dana ne odazove do termina navedenog pod točkom II. ovog Poziva, bez obzira na razloge, povukao prijavu na natječaj. Smatrat će se da je prijavu povukao i kandidat koji na pisanom testiranju bude remetio mir i/ili pravila ponašanja s kojima će biti prethodno upoznat, kao i kandidat koji ne predoči osobnu iskaznicu ili putovnicu. Testiranje će trajati najduže 60 minuta. Povjerenstvo će provesti intervju neposredno nakon pisanog testiranja s kandidatom ako ostvari najmanje 50% bodova na pisanom testiranju.

Ostale informacije vezane za pisano testiranje navedene su u obavijestima koje su prethodno objavljene na web-stranici Grada Skradina ([www.grad-skradin.hr](http://www.grad-skradin.hr)).

IV. Ovaj poziv objavljuje se na web-stranici Grada.

**PREDSJEDNIK POVJERENSTVA**  Josip Silov, dipl.ing.